วรันธร เปานิล

วรันธร เปานิล (เกิด 23 กุมภาพันธ์ พ.ศ. 2537) ชื่อเล่น อิ้งค์ เป็นนักร้องและนักแสดงชาวไทย เดิมทีเป็นสมาชิกเกิร์ลกรุป ชิลลี่ไวท์ช็อค ค่ายกามิกาเซ่ในเครือบริษัทอาร์เอส และ อดีตศิลปินในค่ายมิวสิกครีม ในเครือจีเอ็มเอ็ม แกรมมี่ ปัจจุบันเป็นศิลปินสังกัด บ็อกซ์มิวสิค (BOXX MUSIC) ในเครือ มิวซิกมูฟ

**ประวัติ**
วรันธร เปานิล เกิดเมื่อวันพุธที่ 23 กุมภาพันธ์ พ.ศ. 2537 เริ่มเข้าสู่วงการด้วยการแสดงมิวสิกวิดีโอเพลง "เด็กวุ่นวาย" ของโฟร์-มด และเริ่มเรียนร้องเพลงตั้งแต่ช่วงวัยเด็ก ที่โรงเรียน ENO ขอครูกานต์ อะคาเดมี่ (กานต์ จั่นทอง) ภายหลังได้ร่วมทำโปรเจกต์ ออกอัลบั้มในนาม "bunny beat girls (บันนี่ บีท เกิร์ล)" ปี พ.ศ. 2549 ออกเพลงร่วมกันจำนวน 10 เพลง ในขณะนั้นมีศิลปิน 9 คน รวมทั้ง พิม, จินนี่, อิ้งค์, เบส ที่มาฟอร์มวง ชิลลี่ไวท์ช็อค ในภายหลัง
ภายหลังใน พ.ศ. 2550 ได้เข้าสังกัดกามิกาเซ่ตั้งแต่อายุ 12 ปีและมีผลงานเพลงร่วมกับวงชิลลี่ไวท์ช็อค โดยมีเพลง Chatsanova, Special Friend, เปลี่ยนเป็นพี่ชาย ซึ่งมีเพลงเปิดตัวคือ Chatsanova
ใน พ.ศ. 2552 เธอได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่อย่างเต็มตัวใน พ.ศ. 2552 พร้อมกับรตาพร ทิพย์มนตรี หรือเบสท์ เพื่อนร่วมวง เนื่องจากศึกษาต่อระดับมัธยม และ ย้ายเข้าสังกัด มิวสิคครีม แต่ไม่มีผลงานในสังกัด 
ใน พ.ศ. 2558 วรันธรได้มีโอกาสกลับมาในวงการบันเทิงอีกครั้ง พร้อมแจ้งเกิดจากการเป็นนางเอกภาพยนตร์เรื่อง Snap แค่...ได้คิดถึง โดยแสดงคู่กับ โทนี่ รากแก่น และได้เป็นศิลปินเดี่ยวภายใต้สังกัดบ็อกซ์มิวสิค (BOXX MUSIC) ในเครือ Muzik Move โดยออกซิงเกิลแรกที่ชื่อว่า "เหงา เหงา" จนกระทั่งได้ออกอีพีอัลบั้มใน พ.ศ. 2560 ในชื่อ "Bliss" โดยมีเพลงจำนวน 5 เพลง ได้แก่เพลง เหงา เหงา (Insomnia), Snap, ฉันต้องคิดถึงเธอแบบไหน (Cloudy), เกี่ยวกันไหม (You?) และเพลง ยังรู้สึก (Old Feelings) 
ภายหลังออกซีดีอีพีอัลบั้มแล้ว นอกจากนี้ยังได้เปิดพรีออเดอร์แผ่นเสียงอัลบั้ม "Bliss" ใน พ.ศ. 2561 ซึ่งในปัจจุบันถือเป็นของหายากและราคาค่อนข้างสูงขึ้นเรื่อย ๆ  โดยในแผ่นเสียงชุดนี้มีโบนัสแทร็ค เพิ่มเพลง "ขอดาว" ซิงเกิลเฉพาะกิจจากอัลบั้ม "Thousand Shades of Tears" อีกด้วย นอกจากนี้ยังเปิดพรีออเดอร์เทปคาสเซ็ทในอัลบั้มเดียวกันเมื่อเดือนมีนาคม พ.ศ. 2563 ซึ่งได้รับกระแสตอบรับที่ดี
วรันธร สำเร็จการศึกษาชั้นมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจาก คณะศิลปกรรมศาสตร์ จุฬาลงกรณ์มหาวิทยาลัย สาขาดุริยางคศิลป์ตะวันตก เอกขับร้องคลาสสิค ได้รับเกียรตินิยมอันดับสอง นอกจากนี้เธอยังเคยทำกิจกรรมในระดับมหาวิทยาลัย ด้วยการเป็นหนึ่งในจุฬาฯคทากร ประจำงานฟุตบอลประเพณีจุฬาฯ–ธรรมศาสตร์ ครั้งที่ 70 อีกด้วย

**ผลงานเพลง**
ดูบทความหลักผลงานกับ ชิลลี่ไวท์ช็อค (ลิปซ์โปรเจกต์) และค่ายเพลง กามิกาเซ่

**อัลบั้ม**

**อีพี**

**ซิงเกิล**

**ซิงเกิลพิเศษ และเพลงประกอบต่าง ๆ**

**เพลงอื่น ๆ ที่ปรากฏ**

**ผลงานการแสดง**

**ภาพยนตร์**
 Snap แค่...ได้คิดถึง (พ.ศ. 2558) รับบท ผึ้ง- แอน (Faces of Anne) (พ.ศ. 2565) รับบท แอน

**ซีรีส์**
 อนาคต ตอน นิราศแกะดำ (พ.ศ.2567) รับบท กนิษฐภาดา สมพงษ์ ณ ดารา (นุ่น) ทาง Netflix

**ภาพยนตร์สั้น**
 ที่ตรงนั้น มีฉันหรือเปล่า (พ.ศ. 2562)

**ผลงานการพากย์เสียง**
 เฮย ภูตแมวมหัศจรรย์ (พ.ศ. 2564) พากย์เสียงเป็น เสี่ยวเฮย- พรมหัศจรรย์ (พ.ศ. 2566) พากย์เสียงเป็น อาช่า- เสียงประกาศในระบบรถไฟฟ้าบีทีเอส (เฉพาะตัวรถไฟฟ้าที่มีสื่อโฆษณา มาม่า ok)

**มิวสิกวิดีโอ**
 เพลง "เด็กวุ่นวาย" ศิลปิน โฟร์-มด (พ.ศ. 2549)- เพลง "MSN" ศิลปิน เฟย์ ฟาง แก้ว (พ.ศ. 2550)- เพลง "นะครับ...นะคร๊าบ" ศิลปิน เฟย์ ฟาง แก้ว (พ.ศ. 2550)- เพลง "ตามใจปาก" ศิลปิน ขนมจีน กุลมาศ ลิมปวุฒิวรานนท์ (พ.ศ. 2550)- เพลง "ปากดี ขี้เหงา เอาแต่ใจ" ศิลปิน มิล่า จามิล่า พันธ์พินิจ (พ.ศ. 2550)- เพลง "ผมรักคุณ" ศิลปิน เฟย์ ฟาง แก้ว (พ.ศ. 2551)

**คอนเสิร์ตใหญ่**
 Just A Little Bliss Concert วันที่ 22 กรกฎาคม 2561 ณ About Studio- Singha Corporation Presents INK WARUNTORN SECRET BETWEEN US CONCERT วันที่ 14 และ 15 กันยายน 2562 ณ Voice Space- The Concert Application presents INKSYLAND ดินแดนขยี้ใจ คอนเสิร์ต วันเสาร์ที่ 22 ตุลาคม 2565 ณ IMPACT ARENA เมืองทองธานี- MAMA Presents Ink Waruntorn ‘Close Up’ Concert 3–7 กรกฎาคม 2567 (5 รอบการแสดง) ณ Siam-Pic Ganesha Hall- 10 ปี อิ้ง วรันธร สิงหาคม 2568 ณ IMPACT ARENA เมืองทองธานี

**รางวัล**

**เชิงอรรถ**

**หมายเหตุ**

**อ้างอิง**

**แหล่งข้อมูลอื่น**
 inkwaruntorn- ink.paonil- inkwaruntorn
หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:พุทธศาสนิกชนชาวไทย
หมวดหมู่:ศิลปินสังกัดมิวซิกมูฟ
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564